বিসিসিআইয়ের ১০ নিয়মের কথা মানতেই চাইলেন না রোহিত!

ওয়েব ডেস্ক: বিসিসিআইয়ের (BCCI) জারি করা ১০ দফা নির্দেশিকার কথা মানতেই চাইলেন না অধিনায়ক রোহিত শর্মা (Rohit Sharma)। অথচ তার কিছুক্ষণ আগেই এ নিয়ে প্রতিক্রিয়া দিয়েছিলেন নির্বাচকদের চেয়ারম্যান অজিত আগরকর (Ajit Agarkar)। কিন্তু রোহিতকে এই প্রশ্ন করতেই এক সাংবাদিককে কড়া প্রতিক্রিয়া দিলেন।

আইসিসি চ্যাম্পিয়ন্স ট্রফির (ICC Champions Trophy) দল ঘোষণার পর বেশ ঝাঁজের সঙ্গে রোহিত বলেন, “এসব নিয়মের কথা আপনাকে কে বলেছে? অফিসিয়াল হ্যান্ডল থেকে কি বলা হয়েছে? আগে আসুক তারপর কথা বলা যাবে।” তার আগেই কিন্তু আগরকর একই বিষয়ে বলেছেন, “আমার মনে হয় প্রত্যেক দলের একটা নিয়ম থাকে। আমরা নানান বিষয় নিয়ে কথা বলেছি। শেষ কয়েক মাসে আমাদের মনে হয়েছে, কিছু বদলের প্রয়োজন আছে। দলের মধ্যে সম্পর্ক আরও নিবিড় হওয়া দরকার।”

আরও পড়ুন: চ্যাম্পিয়ন্স ট্রফির দল ঘোষণা করল BCCI, বুমরা আছেন?

নির্বাচক প্রধান আরও বলেন, “এটা স্কুল নয়, এগুলো শাস্তিও নয়। আমাদের কিছু নিয়ম আছে, আর জাতীয় দলে খেললে সেই নিয়ম মানতে হবে। এরা কেউ শিশু নয়, এরা সুপারস্টার। এরা জানে কীভাবে নিজেদের সামলাতে হবে। দিনের শেষে তুমি দেশের হয়ে খেলছ, তাই তোমায় কিছু নিয়ম মানতে হবে।”

প্রসঙ্গত, টিম ইন্ডিয়ার সাম্প্রতিক ব্যর্থতা এবং ড্রেসিংরুমের অশান্তির জল্পনার পরেই কড়া পদক্ষেপ নিয়েছে ভারতীয় বোর্ড। আর্থিক চুক্তির আওতায় থাকা ক্রিকেটারদের জন্য ১০ দফা নির্দেশিকা জারি করা হয়েছে। নির্দেশিকা না বলে নিষেধাজ্ঞা বলাই ভালো। ঘরোয়া ক্রিকেট খেলা বাধ্যতামূলক থেকে বিদেশ সফরে পরিবারের সঙ্গে থাকা নিয়ে নিষেধাজ্ঞা, একাধিক পদক্ষেপ করেছে বিসিসিআই।

দেখুন অন্য খবর: